**Ruské národné futsalové družstvo mužov** je národné družstvo mužov, ktoré reprezentuje Rusko v medzinárodných futsalových súťažiach a priateľských zápasoch. Vzniklo ako nástupca sovietskeho družstva, ktoré istý čas reprezentovalo aj SNŠ. Funguje pod záštitou *Associacija Mini-futbola Rossii* (AMFR). Prvý medzinárodný zápas absolvovalo v roku 1992. V októbri 2021 mu patrilo vo svetovom futsalovom rebríčku 5. miesto.

Vrcholné podujatia
------------------

Majstrovstvá sveta
Jeho najväčším úspechom je striebornej medaily na majstrovstvách sveta FIFA, ktoré dosiahlo na turnaji v roku 2016. Na MS sa dokázalo kvalifikovať 6-krát, čo je po Španielsku a Taliansku z Európy tretí najlepší výsledok. V roku 1989 neexistoval futsal v Sovietskom zväze, preto ho FIFA nemohla pozvať na prvé MS. Na druhé MS v roku 1992 sa ruské družstvo kvalifikovalo ako nástupca tímu Spoločenstva nezávislých štátov, ktorý si v Španielsku, aj proti česko-slovenskému tímu, vybojoval účasť na finálový turnaj v Hongkongu. Na nich skončilo ruské družstvo už v základnej skupine. Ďalšie MS v roku 1996 však boli pre Rusko úspešné, keď po víťazstve v zápase o bronz porazilo tím Ukrajiny 3 : 2. Na MS 2000 sa opäť dostalo do bojov o medaily, ale v súboji o bronz tentoraz prehrali s výberom Portugalska. V európskej kvalifikácii na MS 2004 prekvapujúco zaostalo už v skupine za domácim tímom Bosny a Hercegoviny a nemalo tak právo súťažiť v následnom play-off. Na MS 2008 sa už kvalifikovalo, dostalo sa opäť až do semifinále, ale opäť prišlo o medailu v zápase o bronz, v ktorom tentoraz nestačilo na výber Talianska. V roku 2012 sa preňho šampionát rozbehol dobre, keď po výhrach v základnej skupine prešlo osemfinálovou prekážkou, vo štvrťfinále však narazilo na neskoršieho finalistu zo Španielska a podľahlo mu po dramatickom zápase 2 : 3. V tomto zápase inkasovalo vôbec prvé góly na turnaji. O štyri roky neskôr dosiahlo svoje najlepšie umiestnenie a zároveň druhú medailu, keď prehralo až vo finálovom stretnutí s Argentínou.

Majstrovstvá Európy
Prvé majstrovstvá Európy UEFA v Španielsku vynieslo Rusku striebornú medailu, keď vo finále podľahlo domácemu tímu 3 : 5. Ďalšie ME prinieslo rovnaké finále, tentoraz sa z titulu tešili ruskí hráči, ktorí na turnaji neprehrali žiadny zápas a po penaltovom rozstrele vo finále zdolali súpera zo Španielska. Na domácom európskom šampionáte v roku 2001 si vybojovali bronz, ktorý zopakovali aj o 6 rokov neskôr v Portugalsku. V roku 2005 v Česku vo finále nestačili na rivala zo Španielska a podľahli mu 1 : 2, aby si rovnaký scenár zopakovali aj o 7 rokov neskôr, v Chorvátsku, kde prehrali so Španielskom 1 : 3 po predĺžení. Na šampionáte v belgických Antverpách v roku 2014 dokázalo v semifinále Rusko zdolať svojho veľkého rivala zo Španielska, ale opäť nestačilo na svojho finálového súpera – tentoraz družstvo Talianska a obsadilo druhú priečku. Tretie striebro v rade pridalo aj na turnaji v Srbsku v roku 2016.

Výsledky
--------

Majstrovstvá sveta FIFA

| Rok | Z | V | R | P | Skóre | +/− | Umiestenie |
| --- | --- | --- | --- | --- | --- | --- | --- |
| MS 1989 | *nekvalifikovalo sa* |
| Hongkong MS 1992 | 3 | 1 | 1 | 1 | 20 : 16 | +4 | základná skupina |
| Španielsko MS 1996 | 8 | 4 | 2 | 2 | 29 : 17 | +12 |  **3. miesto** |
| Guatemala MS 2000 | 8 | 4 | 0 | 4 | 37 : 24 | +13 | 4. miesto |
| Taiwan MS 2004 | *nekvalifikovalo sa* |
| Brazília MS 2008 | 9 | 4 | 1 | 4 | 62 : 31 | +31 | 4. miesto |
| Thajsko MS 2012 | 5 | 4 | 0 | 1 | 32 : 3 | +29 | štvrťfinále |
| Kolumbia MS 2016 | 7 | 6 | 0 | 1 | 40 : 16 | +24 |  **2. miesto** |
| Litva MS 2021 | 5 | 4 | 1 | 0 | 21 : 6 | +15 | štvrťfinále |

Majstrovstvá Európy UEFA

| Rok | Z | V | R | P | Skóre | +/− | Umiestenie |
| --- | --- | --- | --- | --- | --- | --- | --- |
| Španielsko ME 1996 | 4 | 3 | 0 | 1 | 17 : 10 | +7 |  **2. miesto** |
| Španielsko ME 1999 | 5 | 4 | 1 | 0 | 23 : 14 | +9 |  **víťaz** |
| Rusko ME 2001 | 5 | 3 | 0 | 2 | 14 : 9 | +5 |  **3. miesto** |
| Taliansko ME 2003 | 3 | 1 | 0 | 2 | 5 : 6 | −1 | základná skupina |
| Česko ME 2005 | 5 | 3 | 0 | 2 | 15 : 10 | +5 |  **2. miesto** |
| Portugalsko ME 2007 | 5 | 3 | 0 | 2 | 13 : 12 | +1 |  **3. miesto** |
| Maďarsko ME 2010 | 3 | 1 | 1 | 1 | 8 : 5 | +3 | štvrťfinále |
| Chorvátsko ME 2012 | 5 | 3 | 1 | 1 | 14 : 8 | +6 |  **2. miesto** |
| Belgicko ME 2014 | 5 | 3 | 1 | 1 | 22 : 11 | +11 |  **2. miesto** |
| Srbsko ME 2016 | 5 | 3 | 1 | 1 | 16 : 14 | +2 |  **2. miesto** |
| Slovinsko ME 2018 | 5 | 2 | 2 | 1 | 7 : 5 | +2 |  **3. miesto** |

Grand Prix de Futsal
* 2010: 9. miesto
* 2011: 2. miesto
* 2013: 2. miesto

Referencie
----------

1. ↑   *World Ranking* [online]. futsalworldranking.be, 07.10.2021, [cit. 2021-10-07]. Dostupné online. (po anglicky)

Pozri aj
--------

* Ruské národné futbalové mužstvo
* Ruské národné futsalové družstvo žien
* Sovietske národné futsalové družstvo mužov

Externé odkazy
--------------

* Oficiálna stránka Associacija Mini-futbola Rossii (po rusky)

Zdroje
------

* Zápasy družstva na futsalplanet.com (po anglicky)
* Ruské družstvo na MS 2021 na stránke Medzinárodnej futbalovej federácie (po anglicky)
* Ruské družstvo na ME 2018 na stránke Európskej futbalovej únie (po anglicky)

| * z
* d
* u
 Európske národné futsalové družstvá (UEFA)  |
| --- |
| Muži | 
* Albánsko
* Andorra
* Anglicko
* Arménsko
* Azerbajdžan
* Belgicko
* Bielorusko
* Bosna a Hercegovina
* Bulharsko
* Cyprus
* Česko
* Čierna Hora
* Dánsko
* Estónsko
* Faerské ostrovy
* Fínsko
* Francúzsko
* Gibraltár
* Grécko
* Gruzínsko
* Holandsko
* Chorvátsko
* Írsko
* Island
* Izrael
* Kazachstan
* Litva
* Lotyšsko
* Luxembursko
* Macedónsko
* Maďarsko
* Malta
* Moldavsko
* Nemecko
* Nórsko
* Poľsko
* Portugalsko
* Rakúsko
* Rumunsko
* Rusko
* San Maríno
* Severné Írsko
* Slovensko
* Slovinsko
* Srbsko
* Škótsko
* Španielsko
* Švajčiarsko
* Švédsko
* Taliansko
* Turecko
* Ukrajina
* Wales

Zaniknuté
Česko-Slovensko
Juhoslávia
Sovietsky zväz / SNŠ
 |
| Ženy | 
* Arménsko
* Azerbajdžan
* Belgicko
* Česko
* Fínsko
* Holandsko
* Maďarsko
* Poľsko
* Portugalsko
* Rusko
* Slovensko
* Španielsko
* Švédsko
* Taliansko
* Turecko
* Ukrajina

 |